Source: http://www.epi.sk/zz/1990-57
Timestamp: 2019-04-22 18:09:02+00:00
Document Index: 12096687

Matched Legal Cases: ['§ 295', '§ 295', '§ 394', '§ 299', '§ 318', '§ 356', '§ 295']

57/1990 Zb. Vyhláška Štátnej arbitráže Československej socialistickej republiky o prechodnej odchylnej úprave ho... | Aktuálne znenie
Hľadaj v 57/1990 ×
57/1990 Zb.
Vyhláška č. 57/1990 Zb.Vyhláška Štátnej arbitráže Československej socialistickej republiky o prechodnej odchylnej úprave hospodárskych záväzkov od ustanovenia § 295 ods. 2 Hospodárskeho zákonníka pre odvetvia Federálneho ministerstva hutníctva, strojárstva a elektrotechniky, Ministerstva výstavby a stavebníctva Českej socialistickej republiky a Ministerstva výstavby a stavebníctva Slovenskej socialistickej republiky
Čiastka 13/1990
Platnosť od 06.03.1990 do31.12.1991
Účinnosť od 06.03.1990 do31.12.1991
Aktuálne znenie 06.03.1990 - 31.12.1991
z 8. februára 1990
o prechodnej odchylnej úprave hospodárskych záväzkov od ustanovenia § 295 ods. 2 Hospodárskeho zákonníka pre odvetvia Federálneho ministerstva hutníctva, strojárstva a elektrotechniky, Ministerstva výstavby a stavebníctva Českej socialistickej republiky a Ministerstva výstavby a stavebníctva Slovenskej socialistickej republiky
Štátna arbitráž Československej socialistickej republiky na základe zásad schválených uznesením vlády Československej socialistickej republiky z 8. februára 1990 č. 75 podľa § 394 ods. 2 písm. b) Hospodárskeho zákonníka č. 109/1964 Zb. v úplnom znení vyhlásenom pod č. 80/1989 Zb. (ďalej len „Hospodársky zákonník“) ustanovuje:
Pri dodávkach uskutočňovaných na základe hospodárskych zmlúv podľa § 299, 301, 318a a § 318b ods. 8 Hospodárskeho zákonníka a pri dodávkach opráv strojárskych a elektrotechnických zariadení uskutočňovaných na základe hospodárskych zmlúv podľa § 356 Hospodárskeho zákonníka, s vylúčením dodávok pre stavby budov na bývanie,1) je dodávateľ, ktorý plnil vadne, povinný zaplatiť odberateľovi penále podľa § 295 ods. 2 Hospodárskeho zákonníka vo výške 0,1 % z ceny dodávky, najviac však 15 000,– Kčs za každú oprávnenú reklamáciu.
Vyhláška sa vzťahuje na dodávateľské organizácie z odvetvia železa – odvetvie 23 Jednotnej klasifikácie odvetví národného hospodárstva (ďalej len „JKONH“), strojárstva – odvetvie 26 JKONH elektrotechnického a elektronického priemyslu – odvetvie 27 JKONH v pôsobnosti Federálneho ministerstva hutníctva, strojárstva a elektrotechniky a stavebnej výroby – odvetvie 41 JKONH v pôsobnosti Ministerstva výstavby a stavebníctva Českej socialistickej republiky a Ministerstva výstavby a stavebníctva Slovenskej socialistickej republiky.
Vyhláška nadobúda účinnosť dňom vyhlásenia a platí do 31. decembra 1994.
Faldyna v. r.
1) Časť pododvetvia 411 Jednotná klasifikácia odvetví národného hospodárstva – stavebné objekty 803.1 – 803.5 Jednotnej klasifikácie stavebných objektov.